RĪGAS VALSTSPILSĒTAS PAŠVALDĪBAS IZGLĪTĪBAS, KULTŪRAS UN SPORTA DEPARTAMENTS

SPORTA UN JAUNATNES PĀRVALDE

Krišjāņa Valdemāra iela 5, Rīga, LV - 1010, tālrunis 67026816, e-pasts iksd.sportjaun@riga.lv

NOLIKUMS

Rīgā

|  |  |  |
| --- | --- | --- |
| 28.01.2025. |  | Nr. DIKS-25-9-nos |

|  |
| --- |
| **Rīgas bērnu un jauniešu tradicionālās dziedāšanas konkursa “Dziesmu dziedu, kāda bija” nolikums** |

1. **Vispārīgie jautājumi**
2. Nolikums izstrādāts, pamatojoties uz Valsts izglītības satura centra (turpmāk – VISC) nolikumu “Tradicionālās dziedāšanas konkurss “Dziesmu dziedu, kāda bija 2024””, kas apstiprināts ar VISC 2024.gada 7.oktobra rīkojumu Nr.4.1-07/72 un nosaka tradicionālās dziedāšanas konkursa “Dziesmu dziedu, kāda bija” (turpmāk – Konkurss) Rīgas kārtas norises kārtību un nosacījumus.
3. Konkursa mērķis ir daudzveidīga, lokālās tradīcijās balstīta tautasdziesmu repertuāra popularizēšana, sekmējot tā apgūšanu un pārmantošanu, kā arī veicinot dalībnieku izpildījuma tradicionālo dziedāšanas stilu pilnveidi un Rīgas bērnu un jauniešu līdzdalību
4. Konkursa uzdevumi:
	1. sekmēt tautas dziesmu tradicionālo dziedāšanas prasmi;
	2. pilnveidot dalībnieku tradicionālās daudzbalsības dziedāšanu, izceļot katra dziedātāja nozīmīgumu, individualitāti, muzikālo skanējumu, dziesmas sabalsojumu un raksturu atbilstoši dokumentētai tradīcijai. Izkopt tradicionālo dziedāšanu gan folkloras kopās, gan individuāli;
	3. izvērtēt dalībnieku sniegumu un izvirzīt dalībai Valsts izglītības attīstības aģentūras (turpmāk – VIAA) organizētajā finālā, kas plānots 2025.gada 26.aprīlī.
5. Konkursu rīko Rīgas valstspilsētas pašvaldības Izglītības, kultūras un sporta departamenta (turpmāk – Departaments) Sporta un jaunatnes pārvalde (turpmāk – Pārvalde) sadarbībā ar Rīgas bērnu un jauniešu centra “Laimīte” Rīgas Interešu izglītības metodisko centru (turpmāk – Centrs).
6. Atbildīgā par Konkursa norisi – Centra Folkloras jomas galvenā speciāliste Dina Liepa, tālrunis 28232687, e-pasts dliepa4@edu.riga.lv.
7. Konkursa nolikums un informācija par Konkursu tiek publicēta Centra tīmekļvietnē [www.intereses.lv](http://www.intereses.lv).

### Konkursa norises vieta, laiks, dalībnieki, pieteikumu iesniegšana un dalības nosacījumi

1. Konkurss notiek 2025.gada 16.februārī, plkst. 11.00 Bērnu un jauniešu centra “Rīgas Skolēnu pils” Svētku zālē, Krišjāņa Barona ielā 99, Rīgā.
2. Konkursā piedalās Rīgas valstspilsētas pašvaldības vispārējās un interešu izglītības iestāžu (turpmāk – Iestādes) folkloras kopu dalībnieki, kā arī folkloras interesenti līdz 21 gadu vecumam individuāli vai grupā (turpmāk - Dalībnieki) šādās vecuma grupās:
	1. jaunākā grupa (līdz 11 gadiem);
	2. vidējā grupa (12 – 15 gadi);
	3. vecākā grupa (16 – 23 gadi).
3. Aizpildītu pieteikumu dalībai Konkursā (1.pielikums) nosūta līdz
2025.gada 08.februārim Centra folkloras jomas galvenajai speciālistei Dinai Liepai uz e-pastu dliepa4@edu.riga.lv.
4. Konkursa Dalībnieku priekšnesumu veidi:
	1. solo dziedāšana;
	2. solo dziedāšana ar tautas mūzikas instrumenta pavadījumu. Pavadījumu drīkst spēlēt arī cits dalībnieks. Instrumenta spēlēšana Konkursā netiek vērtēta;
	3. mazās dziedātāju grupas, atbilstoši tradicionālam balsu salikumam (rotāšana, talku balss). Saucēja balsi izdzied tikai viens Dalībnieks. Grupā var piedalīties dažāda vecuma dziedātāji. Piederību kādai no nolikuma 8.punktā minētajām vecuma grupām nosaka pēc Dalībnieku vecuma pārsvara principa.
5. Dalībnieki Konkursā uzstājas akustiskā veidā, neizmantojot skaņu pastiprinošas iekārtas. Pavadījumam drīkst izmantot tikai tautas mūzikas instrumentu. Pavadījumu drīkst spēlēt arī kolektīva vadītājs.
6. Dalībnieki sagatavo Konkursam divas tautas dziesmas pēc savas izvēles un izpilda atbilstoši savam priekšstatam par tautas dziesmu izpildījuma estētiku. Abu dziesmu kopējais izpildījuma ilgums nedrīkst pārsniegt sešas minūtes.
7. Dziesmas jāizpilda atbilstoši tautas mūzikas materiālos fiksētajam nošu salikumam (vienbalsīgas vai daudzbalsīgas) un specifiskai manierei (piemēram, talkas dziesmas, gadskārtu dziesmas, pavasara rotāšana, ganu sauciens, šūpuļdziesma).
8. Dalībnieks vai Dalībnieks no mazās dziedātāju grupas pirms priekšnesuma sniedz īsu mutisku stāstījumu par sevi/dziedātāju grupu, nosaucot vārdu (-us), uzvārdu (‑us), vecumu, Iestādi un folkloras kopu, kurā darbojas un īsi raksturo dziedamo dziesmu izvēli.
9. Priekšnesuma laikā pedagogi nedrīkst diriģēt, padot toni un dziedāt līdzi izpildītājiem.
10. Folkloras kopas vadītājs ir atbildīgs par Dalībnieku sabiedriskās kārtības un sabiedrībā pieņemto uzvedības normu ievērošanu, kā arī nepilngadīgo dalībnieku drošību. Centrs ir atbildīgs par drošas vides nodrošināšanu Dalībniekiem Konkursa norises vietā. Ārkārtas situācijas gadījumos rīkojas atbilstoši Departamenta noteiktajai kārtībai.
11. **Vērtēšanas noteikumi un rezultātu paziņošana**
12. Dalībnieku sniegumu vērtē Rīgas bērnu un jauniešu centra “Laimīte” izveidota vērtēšanas komisija (turpmāk – Komisija), saskaņā ar šādiem vērtēšanas kritērijiem:
	1. muzikalitāte – no viena līdz desmit punktiem;
	2. repertuāra atbilstība dziedātāja vecumam un dotībām, priekšnesuma pietuvinājums tradīcijai – no viena līdz desmit punktiem;
	3. izpildījuma dabiskums, priekšnesuma pievilcība (attiecībā pret auditoriju un attiecībā pret sevi) – no viena līdz desmit punktiem.
13. Katram Konkursa Dalībniekam Komisijas locekļi liek savu individuālo vērtējumu. Kopvērtējums (max 30 punkti) veidojas no Komisijas locekļu piešķirto punktu summas, kas dalīta ar Komisijas locekļu skaitu.
14. Konkursa Dalībniekiem, atbilstoši novērtējumam, tiek piešķirts:
	1. I pakāpes diploms (25,00 līdz 30,00 punkti);
	2. II pakāpes diploms (19,00 līdz 24,99 punkti);
	3. III pakāpes diploms (13,00 līdz 18,99 punkti);
	4. pateicība par piedalīšanos (līdz 12,99 punktiem).

1. Komisijai ir tiesības lemt par balvu piešķiršanu un Dalībnieku izvirzīšanu dalībai VIAA organizētajā Konkursa finālā.
2. Vērtējums tiek fiksēts vērtēšanas lapā un protokolā. Komisijas protokoli tiek glabāti saskaņā ar Rīgas bērnu un jauniešu centra “Laimīte” dokumentu klasifikācijas shēmu.
3. Komisijas lēmums ir galīgs un neapstrīdams.
4. Informācija par Konkursa rezultātiem un Dalībnieku saraksts dalībai VIAA organizētajā finālā tiek publicēts 2025.gada 22.februārī Centra tīmekļvietnē www.intereses.lv/apvienības/folklora.
5. **Dalībnieka personas datu aizsardzība attiecībā uz personas datu apstrādi**
6. Personas datu apstrādes tiesiskais pamats ir Izglītības likuma 17.panta pirmā daļa, 18.panta otrās daļas 12. un 13.punkts, Eiropas Parlamenta un Padomes
2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta pirmās daļas e. punkts.
7. Papildu informācija par personas datu apstrādi pieejama Departamenta tīmekļvietnē https://iksd.riga.lv/lv/rd-iksd/Personas-datu-apstrade.
8. Nolikumā noteikto mērķu sasniegšanai un Konkursa publicitātes nodrošināšanai, tiks veikta Dalībnieku fotografēšana un/vai video ierakstīšana, un Konkursa laikā iegūtās fotogrāfijas un/vai veiktie videoieraksti var tikt izvietoti Rīgas valstspilsētas pašvaldības sociālā tīkla Facebook kontā, Centra Facebook kontā, tīmekļvietnēs www.iksd.riga.lv, www.intereses.lv.
9. Pārvalde un Centrs neuzņemas atbildību par trešo personu foto un/vai video uzņemšanu un to izmantošanu.
10. Dalībniekam/Dalībnieka likumiskajam pārstāvim ir tiesības lūgt neveikt un iebilst fotogrāfiju un videoierakstu veikšanai un publicēšanai, nosūtot savu lūgumu uz Centra e‑pasta adresi intereses@riga.lv, norādot Dalībnieka identificējošu informāciju (piemēram, konkursa nosaukumu, fotografēšanas laiku un izskatu raksturojošu informāciju).
11. Nepilngadīgā Dalībnieka fotografēšana un filmēšana, kā arī Dalībnieka personas datu publiskošana tiks veikta ar Dalībnieka likumiskā pārstāvja piekrišanu (turpmāk – Piekrišana). Pieteicējs pārliecinās par Piekrišanas esamību vai nodrošina Piekrišanas sagatavošanu (2.pielikums) pirms pieteikuma dalībai Konkursā iesniegšanas.
12. Dalībnieks/Dalībnieka likumiskais pārstāvis, pedagogs atbild par precīzu Dalībnieka datu iesniegšanu Centram. Trešās personas nav tiesīgas iesniegt Dalībnieku datus un tas var tikt uzskatīts par tiesību aktu pārkāpumu.

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece  | D.Vīksna |

|  |
| --- |
| Juhņēviča 67181333Liepa 67340659 |

1.pielikums

Rīgas valstspilsētas pašvaldības

Izglītības, kultūras un sporta departamenta

Sporta un jaunatnes pārvaldes 28.01.2025. nolikumam

Nr. DIKS-25-9-nos “Rīgas bērnu un jauniešu tradicionālās dziedāšanas

konkurss “Dziesmu dziedu, kāda bija” nolikums”

**PIETEIKUMS**

**Rīgas bērnu un jauniešu tradicionālās dziedāšanas konkursam**

**“Dziesmu dziedu, kāda bija”**

 Pieteikumu nosūta līdz **2025.gada 8.februārim** Dinai Liepai uz e-pastu: dliepa4@edu.riga.lv

|  |  |
| --- | --- |
| **Rajons/priekšpilsēta** |  |
| **Izglītības iestāde** |  |
| **Folkloras kopas nosaukums** |  |
| **Informācija par dalībnieku/-iem** |
| Vārds | Uzvārds | Vecums | Klase |
|  |  |  |  |
|  |  |  |  |
|  |  |  |  |
|  |  |  |  |
| **Folkloras kopas vadītājs**(vārds, uzvārds) |  |
| **Izvēlētā kategorija** (vajadzīgo atzīmēt) | *[ ]*  solo dziedāšana,[ ]  solo dziedāšana ar instrumenta pavadījumu,[ ]  dziedāšana grupā |
| **Dziesmu apraksts:**1. dziesmu nosaukumi 2. teicējs3. pieraksts, vieta4. apgūšanas veids5. apgūšanas motivācija |  |
| **Kuru gadu piedalās konkursā**  |  |
| **Folkloras kopas vadītāja tālrunis** |  |
| **Folkloras kopas vadītāja** **e-pasts** |  |

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece  | D.Vīksna |

|  |
| --- |
| Juhņēviča 67181333Liepa 67340659 |

2.pielikums

Rīgas valstspilsētas pašvaldības

Izglītības, kultūras un sporta departamenta

Sporta un jaunatnes pārvaldes 28.01.2025. nolikumam

Nr. DIKS-25-9-nos “Rīgas bērnu un jauniešu tradicionālās dziedāšanas

Konkurss “Dziesmu dziedu, kāda bija” nolikums”

**Likumiskā pārstāvja piekrišana nepilngadīga bērna personas datu publiskošanai**

**saistībā ar dalību Rīgas bērnu un jauniešu tradicionālās dziedāšanas konkursā**

**“Dziesmu dziedu, kāda bija”**

|  |  |  |
| --- | --- | --- |
| Es, |  |  piekrītu mana bērna |
|  | (vārds, uzvārds) |  |
|  |  |  |
|  | (vārds, uzvārds) |  |
|  [ ]  personas datu publiskošanai – fotogrāfiju un video izvietošanai sociālo tīklu kontos *Facebook*, Rīgas bērnu un jauniešu centra “Laimīte” Rīgas Interešu izglītības metodiskā centra (turpmāk – Centrs) tīmekļvietnē www.intereses.lv, Rīgas valstspilsētas pašvaldības Izglītības, kultūras un sporta departamenta tīmekļvietnē www.iksd.riga.lv.Esmu informēts, ka varu atsaukt savu piekrišanu personas datu publiskošanai, rakstot uz Centra e‑pastu intereses@riga.lv. Centrs nodrošinās attiecīgās personas datu dzēšanu vai aizklāšanu. |
|  |

|  |  |  |  |
| --- | --- | --- | --- |
| Datums: |  | Likumiskais pārstāvis: |  |
|  |  |  | (paraksts, vārds, uzvārds) |

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece  | D.Vīksna |

|  |
| --- |
| Juhņēviča 67181333Liepa 67340659 |